Datoria publică a României a atins un nou nivel alarmant! Suma a ajuns la peste 841 de miliarde de lei și depășește 52 la sută din Produsul Intern Brut. Datele făcute publice de Ministerul Finanțelor se referă la luna februarie a acestui an.
Comparativ cu ianuarie, datoria publică s-a mărit cu nu mai puțin de 39 de miliarde. Gradul de îndatorare a țării a mai depășit în trecut jumătate din PIB, însă doar pentru perioade mult mai scurte de timp.
Dacă se va menține acest ritm, estimările Guvernului de 48,7 la sută din PIB pentru anul 2024 nu vor putea fi respectate.
Conform acordurilor încheiate cu Uniunea Europeană, datoria publică maximă pe care o poate acumula un stat membru este de maximum 60%.
Din cauza economiei deficitare, spun experții, România ar trebui să mențină datoria publică între 45 și 50 la sută din Produsul Intern Brut.